王羲之笔法剖析﻿
提示
：
点击上方
"
华艺书法
"
↑
免费订阅
王羲之在其观形章讲了十四种笔法，这里做一下分析。
夫临文用笔之法，复有数势，并悉不同。或有藏锋者大，藏锋在于腹内而起。侧笔者乏，亦不宜抽细而且紧。押笔者入，从腹起而押之，又云利道而牵，押，即合也。结笔者撮，渐次相就必始然矣，参乎妙理，察其径趣。憩笔者俟失，憩笔之势，视其长短，俟失，右脚须欠也。息笔者逼逐，息止之势向上，久久而紧抽也。蹙笔者将，蹙，即捺角也，将谓劣尽也，缓下笔要得所，不宜长宜短也。战笔者合，战，阵也，合，叶也，缓不宜长及短也。厥笔者成机，促抽上勿使伤长。厥，谓其美者。视形势成机，是临事而成最妙处。带笔者尽，细抽勿赊也，带是回转走入之类，装束身体，字含鲜洁，起下笔之势，法有轻重也。尽为其著而复反笔抽之。翻笔者先然，翻转笔势急而疾也，亦不宜长腰短项。叠笔者时劣，缓不宜长。起笔者不下，于腹内举，勿使露笔，起止取势，令不失节。打笔者广度，打广而就狭，广谓快健，又不宜迟及修补也。
释文参考：
华艺书法公众微信平台